Резюме. От ответника е постъпил отговор на исковата молба. В отговора се твърди, че никога не е притежавал Пежо 407, никога не е сключвал застрахователен договор за такова МПС, никога не е живял в гр.Русе, не е упълномощавал никой да го представлява и да сключва договори с ищецовото дружество, а в съдебно заседание признава иска за нищожност поради това, че не е подписал застрахователната полица.
Р Е Ш Е Н И Е 

ПРИ ПРИЗНАНИЕ НА ИСКА
№ …… том ...... стр. ......
Гр. Кула 02.03.2018 г.
В    И М Е Т О  Н А   Н А Р О Д А 
          Районен съд Кула, първи състав, в открито заседание на осми февруари две хиляди и осемнадесета година в състав:
Председател: Петър Живков
с участието на секретаря   Нели Йончева  и в присъствието на прокурора ......................................... , като разгледа докладваното от председателя Петър Живков, гражданско дело №242 по описа на съда за 2017г., за да се произнесе взе предвид следното:
Подадена е искова молба с правно основание чл.26 и сл. от Закона за задълженията и договорите от Застрахователно акционерно дружество „Даллбогг: живот и здраве” АД с ЕИК 200299615 със седалище и адрес на управление гр.София бул.Г.М.Димитров №1, представлявано от изпълнителните директори Р.М.и Бисер И., против М.К.М. с ЕГН ********** с адрес ***, за установяване, че застрахователен договор, обективиран в следната застрахователна полица № BG/30/116002697187 от 18.10.2016 г. е нищожен поради липса на съгласие, и при условията на евентуалност поради противоречие на закона, заобикаляне на закона, противоречие с добрите нрави, липса на основание, липса на форма, липса на застрахователен интерес,  привидност, както и да се унищожат, поради измама.
От ответника е постъпил отговор на исковата молба. В отговора се твърди, че никога не е притежавал Пежо 407, никога не е сключвал застраховтален договор за такова МПС, никога не е живял в гр.Русе, не е упълномощавал никой да го представлява и да сключва договори с ищецовото дружество, а в съдебно заседание признава иска за нищожност поради това, че не е подписал застрахователната полица.
Предвид това, че е направено признание на иска от ответника и признатото право не противоречи на закона и добрите нрави и признато право, е такова с което страните могат да се разпореждат са налице основания за постановяване на решение при признание на иска, с което следва да се признае застрахователен договор, обективиран в следната застрахователна полица № BG/30/116002697187 от 18.10.2016 г.  за нищожен поради липса на съгласие, съгласно чл.26 ал.2 предл. второ от Закона за задълженията и договорите.
          С оглед изложеното Съдът
Р Е Ш И:
ПРИЗНАВА ЗА УСТАНОВЕНО в отношенията между Застрахователно акционерно дружество „Даллбогг: живот и здраве” АД с ЕИК 200299615 със седалище и адрес на управление гр.София бул.Г.М.Димитров №1, представлявано от изпълнителните директори Р.М.и Бисер И., от една страна и от друга М.К.М. с ЕГН ********** с адрес ***, че застрахователен договор, обективиран в следната застрахователна полица № BG/30/116002697187 от 18.10.2016 г. е нищожен поради липса на съгласие, на основание чл.26 ал.2 предл. второ от Закона за задълженията и договорите.
Решението може да бъде обжалвано пред Окръжен съд Видин в двуседмичен срок от връчването му.
Председател:

